మర్రి జనార్దన్ రెడ్డి

మర్రి జనార్దన్ రెడ్డి, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం తెలంగాణ రాష్ట్ర సమితి పార్టీ తరపున నాగర్ కర్నూల్‌ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

జననం, విద్య 
జనార్థన్ రెడ్డి 1969, ఏప్రిల్ 8న జంగిరెడ్డి - అమృతమ్మ దంపతులకు తెలంగాణ రాష్ట్రం, నాగర్ కర్నూల్ జిల్లా, తిమ్మాజీపేట మండలంలోని నేరెళ్ళపల్లి గ్రామంలో జన్మించాడు. 1987లో బాదేపల్లిలోని జిల్లా పరిషత్ బాయ్స్ హైస్కూల్ లో పదవ తరగతి, తరువాత గ్రాడ్యుయేట్ పూర్తిచేశాడు. కొంతకాలం వ్యాపారం చేశాడు.

వ్యక్తిగత జీవితం 
జనార్థన్ రెడ్డికి జమునారాణితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

రాజకీయ విశేషాలు
2012లో తెలుగుదేశం పార్టీ నుండి తన రాజకీయ జీవితాన్ని ప్రారంభించాడు. తరువాత టిఆర్ఎస్ పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీచేసి సమీప కాంగ్రెస్ పార్టీ అభ్యర్థి కూచుకుల్ల దామోదర్ రెడ్డి పై 14,435 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీపై పోటీచేసి సమీప కాంగ్రెస్ పార్టీ అభ్యర్థి నాగం జనార్ధన్ రెడ్డి పై 54,354 ఓట్ల మెజారిటీతో గెలుపొందాడు.

మూలాలు 

జీవిస్తున్న ప్రజలు
1969 జననాలు
నాగర్‌కర్నూల్ జిల్లా వ్యక్తులు
నాగర్‌కర్నూల్ జిల్లా నుండి ఎన్నికైన శాసన సభ్యులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)
నాగర్‌కర్నూల్ జిల్లా రాజకీయ నాయకులు
తెలంగాణ వ్యాపారవేత్తలు